રાજકોટ, તા., ૧: અધ્યાપકો-કર્મચારીઓ કઇ રીતે પરેશાન થાય તેવી માનસીકતા ધરાવતી ભાજપ સરકાર કેન્દ્ર સરકાર પર દોષનો ટોપલો ઢોળવાને બદલે ગુજરાતના ૭૦૦૦ થી વધુ અધ્યાપકોના એરીયર્સ નાણાની જલ્દીથી ચુકવણી કરે તેવી માંગ સાજે ગુજરાત પ્રદેશ કોંગ્રેસ પક્ષના પ્રવકતા ડો. મનીષ દોશીએ ભારત સરકારના માનવ સંશાધન મંત્રાલય માહીતી અધિકાર હેઠળ મેળવેલ માહીતીની વિગતો આપતા જણાવ્યું હતું કે, માનવ સંશાધન વિકાસ મંત્રાલયે તા.૧૦-પ-ર૦૧૩ અને તા.૪-૧૦-ર૦૧૩ના પત્રથી ગુજરાત સરકારને અધ્યાપકોના ૮૦ ટકા એરીયર્સ નાણાની વિસ્તૃત ગણત્રી કરીને સંપુર્ણ માહીતી રજુ કરવા જણાવેલ જે બાબતે ગુજરાત સરકારે તા. ૧૭-૧-ર૦૧૪ ના રોજ ૭૦૦૦ થી વધુ અધ્યાપકોના છઠ્ઠા પગારના પંચના એરીયર્સ નાણા અંગે માનવ સંશાધન વિકાસ મંત્રાલય સમક્ષ વિગતો રજુ કરી છે. અનુસંધાને માનવ સંશાધન વિકાસ મંત્રાલય દ્વારા ચકાસણી ચાલી રહી છે.